
Kakav status ima brijanje glave, odnosno šišanje prilikom obavljanja umre? I šta je od toga dvoga vrednije?


* 
* 
* 
* 
* 
* 
* 

 
Treba li brijati ili šišati glavu na umri?

Brijanje glave, odnosno šišanje prilikom obavljanja umre spada u vadžibe ovog obreda. Kad je stigao u Meku radi obavljanja Oproštajnog hadža, Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, obavio je tavaf i sa’j te naredio da skrati kosu svako ko nije doveo ***[kurban](https://pitajucene.com/search/kurban/questions/ "Pretraži pitanja o kurbanu")***, žrtvenu životinju, i da se oslobodi ihramskih ograničenja. Naime, Poslanik je naredio ashabima da se ošišaju, a naredba iziskuje obavezu, iz čega slijedi da je kraćenje kose ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***. Dokaz za ovo jest i predanje u kojem se kaže da je Vjerovjesnik, ﷺ, naredio ashabima da na el-Hudejbiji, kad su bili spriječeni da uđu u Meku i obave obrede, obriju glavu. Štaviše, naljutio se zato što tu njegovu zapovijed nisu odmah izvršili.


A vrednije je brijanje glave, osim kad se radi o onom koji obavlja umru i hadž, takozvani hadž temettu, a u Meku stigne relativno kasno. U tom će slučaju skratiti kosu, a neće obrijati glavu; kosa će mu porasti do hadža, kad će obrijati glavu.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


